TV7 JERUUSALEMMA UUDISED
Meie tänased teemad -
Palestiina ametniku murettekitav avaldus
Obama ja Netanyahu telefonivestlus
Samaaria oma välisministeerium
Iisraeli tulevane põuaperiood
TV7 Jeruusalemma Uudistest - Shalom!
Arutz Sheva kirjutab Palestiina ametniku
murettekitavast avaldusest.
Fatah tippametnik Jibril Rajoub ülistas Iisraeli-vastast vägivalda.
Iisraeli uurimisinstituudi Palestinian Media Watchi teatel
intervjueeris Liibanoni telekanal hiljuti Rajoubi.
Rajoub kinnitas, et Palestiina omavalitsus
ei kõhkleks tuumarelva kasutamast, kui see neil olemas oleks.
Palestinian Media Watchi sõnul on veel kaks PO tippametnikku
väljendanud avalikult toetust
iisraellase Evyatar Borovsky mõrvarile.
Palestiina terrorist pussitas Borovsky surnuks kahe nädala eest.
Arutz Sheva teatab USA presidendi Barak Obama
ja Iisraeli peaministri Benjamin Netanyahu vestlusest.
Obama ja Netanyahu arutasid eelmisel nädalal telefonitsi
Lähis-Ida rahu ja regiooni julgeoleku teemasid.
USA ametnikud pole detailselt kommenteerinud hiljuti toimunud
Iisraeli väidetavaid õhurünnakuid Damaskuse lähedal.
Raportite teatel hävines rünnakuis Iraani rakette,
mis olid ilmselt teel terrorirühmituse Hezbollah poole.
Obama ütles pärast esimest rünnakut, et juudiriigil oli õigus end kaitsta
arenenud relvade toimetamise eest Hezbollah sarnastele rühmitustele.
Süüria presidendi Bashar al-Assadi sõnul tõestavad
Iisraeli väidetavad õhurünnakud, et Iisrael toetab
Assadi kukutamise eest võitlevaid mässulisi.
Hezbollah'ga seotud Liibanoni allika sõnul
ütles Assad Iraani välisministrile, et rünnakud paljastasid Iisraeli
ja teiste riikide osaluse Süüria sündmustes.
Samuti ütles Assad, et Süüria rahval ja armeel
on juba olulisi saavutusi terrorismivastases võitluses
ja suudavad võistelda Iisraeli seiklustega,
mis on üks terrorismi nägusid.
Obama ja Netanyahu vestlesid telefonitsi ka seetõttu,
et Washington püüab vahendada läbimurret Iisraeli ja PO vahel.
USA välisminister John Kerry teatas varem,
et naaseb Iisraeli maikuus oma neljandale reisile uues ametis.
Kerry püüab elustada 2010. aastast ummikus olnud Iisraeli-PO kõnelusi.
Palestiina juhid on seadnud läbirääkimistele
lõputult tingimusi.
PO juht Mahmoud Abbas rääkis hiljuti Kerryle,
et enne rahukõneluste alustamist peab Iisrael lõpetama ehituse Juudas,
Samaarias ja Ida-Jeruusalemmas, ja vabastama vangistatud terroristid,
eriti need, kes vangistati enne 1993. a Oslo lepingut.
Veel teatavad Iisraeli rahvusuudised ehk Arutz Sheva
Samaaria maakonnaametnike tegevusest.
Samaaria Maavalitsus otsustas mitte oodata
teiste juhitud diplomaatilisi pürgimusi
ja rajas oma välisministeeriumi osakonna.
Osakond on jõudnud efektiivselt valimistel valitud ametnikeni ELs
ja mujal, et pakkuda neile tasakaalustatud pilti
Juuda ja Samaaria tegelikkusest.
Viimastel kuudel on Samaaria juhid juhtinud arvukalt
diplomaatilisi delegatsioone ja kohtunud EL ametnikega Brüsselis,
Berliinis, Stockholmis, Londonis ja Pariisis.
Nende riikide esindajail on olnud esimest korda võimalus
kuulda otse Juuda ja Samaaria juudikogukondade liidritelt.
Esindajail on olnud võimalus tutvuda nende nägemusega asjadest,
mis on rahvusvahelise poliitika tähelepanu keskmes.
Paljud europarlamendi esindajad olid hämmastunud, kui kuulsid,
et tuhanded PO araablased töötavad Juuda ja Samaaria
juudi linnade ehk asunduste tööstuses.
Neil oli raske mõista, miks Iisraeli vastased pingutavad,
et märgistada ja boikoteerida seal valmistatud tooteid.
Antud samaarlaste diplomaatiline algatus
on tekitanud vahetut kohinat mitmes Euroopa pealinnas.
Huvitatud ametnikud on tulnud oma silmadega asja vaatama.
Lühikese ajaga on Samaaria Maavalitsus võõrustanud
parlamentaardelegatsioone neljast riigist.
Hiljuti külastas Samaariat
europarlamendi väliskomisjoni asejuht Fiorello Provera.
Muuhulgas külastas ta Barkani tööstuspiirkonda,
kus 3000 juuti ja 3000 araablast töötavad koos.
The Jerusalem Posti teatel ütles Provera oma Iisraeli-reisi ajal,
et ei toeta piiranguid asunduste aladel.
Provera sõnul võivad piirangud kahjustada tehaseid,
kus Iisraeli ja Palestiina töötajad ühiselt töötavad.
Neil on ühesugused palgad, nad toovad samasuguseid ohvreid
ja neil on võrdsed võimalused hea elatise teenimiseks
ja ametiredelil edenemiseks.
Tehaste tegevuse kahjustamine hävitaks ka kooselu.
Kooselu iisraellaste ja palestiinlaste piirimail
on argipoliitika hea eeskuju.
Provera sõnul soosib ta sellist sünteesitud kõrvutielu.
Tema sõnul ei tea enamik europarlamendi liikmeid,
mis Iisraelis toimub.
"Sellest peale, kui mind tutvustati Samaaria asunduste liikumisega,
olen tundnud kohustust vestelda kolleegidega europarlamendis
siinsest tegelikkusest."
Provera väitel on parim viis
asunduste toodete märgistamisega võitlemiseks ELs
hoolitseda europarlamendi liikmete informeerimise eest.
"Info on meile hoiakute vormimisel ja arvamuste kujundamisel
otsustava tähtsusega.
Ilma õige infota ei saa me otsustada, mis on õige ja mis vale",
ütles Provera.
Israel Today kirjutab Iisraeli veeolukorrast.
Iisrael on äsja väljunud seitsmeaastasest põuaperioodist.
Maa looduslikud veevarud on lõpuks suhteliselt stabiilsed
pärast aastaid kestnud kokkukuivamist.
Iisraeli Veeameti Hüdroloogiateenistuse
viimatiste prognooside järgi saabub järmine kuivus juba 2015. a
ja on eelmisest tunduvalt raskem.
Järgmine kuivaperiood kestab isegi 20 aastat
ja sel on erandlikult negatiivne mõju piirkonna mageveevarudele.
Pahaendelistest prognoosidest hoolimata on Veeamet kindel,
et Iisraeli veevajadus suudetakse täita.
Viimastel aastatel on Iisrael teinud suuri edusamme
kanalisatsioonivee taaskasutamisel põllumajanduses
ja arenev desalineerimisprogramm peaks lähitulevikus katma
tarbijate veevajaduse.
Need olid meie tänased uudised. Shalom ja kohtumiseni!
Tõlge: Monika Jaaguri